# data[].attributes.body
162-168 psl

# data[].attributes.body
Gyvūnija priklauso Australinei sričiai, kuri dar apima Tasmaniją, Naująją Gvinėją, Saliamono, Bismarcko, Naujosios Zelandijos, Melanezijos, Mikronezijos, Polinezijos, Havajų salas ir dalį Mažųjų Sundos salų. Gausu endeminių rūšių, genčių ir šeimų.
Aukštesnieji žinduoliai – tik šikšnosparniai ir pelės; yra atvežtų ir sulaukėjusių šunų dingų, kiaulių, triušių, lapių. Vyrauja sterbliniai – 7 šeimos (apie 50 genčių, daugiau kaip 160 rūšių, tarp jų apie 50 rūšių kengūrų). Iš kloakinių žinduolių Australijoje ir Tasmanijoje veisiasi ančiasnapiai, Australijoje, Naujojoje Gvinėjoje ir Tasmanijoje – echidnos. Iš kengūrų Tasmanijoje gyvena endeminė rūšis – rusvapilviai filanderiai. Konvergencijos būdu Australijoje išsivystė sterblinių grupės, atitinkančios aukštesniųjų žinduolių biologines grupes: sterbliniai vilkai (jau išnykę), sterblinės kiaunės, sterblinės skruzdėdos, sterbliniai kurmiai, vombatai. Paplitusios sterblinės pelės, bandikutai. Australijoje ir gretimose salose gyvena daugiau kaip 40 rūšių laipiojančių sterblinių: kuskusai, kuslapės, sterblinės voverės skraiduolės, koalos.

# data[].attributes.body
Elektros energiją daugiausia (88 %) gamina šiluminės elektrinės.
Vidutiniškai per metus iškasama daugiau kaip 300 tonų aukso (trečioji vieta po Pietų Afrikos Respublikos ir Jungtinių Amerikos Valstijų). Deimantai kasami Argyle’io, Merlino telkiniuose (pirmoji vieta pasaulyje pagal gavybą), opalai – Coober Pedy, Lightning Ridge’o telkiniuose (pirmoji vieta pasaulyje pagal gavybą).

# data[].attributes.body
• Australija yra ne tik graži, bet ir turtinga.

• Ar žinojote, jog Australija yra išrinkta į top 10 šalių kuriose gyvenimo kokybė yra pati geriausia? Na dabar jau žinote.

• Valstybė pastoviai investuoja į gyventojus, įrenginėja parkus, nemokamas sporto aikšteles, kepyklas, atvykusiems iš svetur suteikiamos sąlygas dirbti ir studijuoti.

• Australijos minimalus atlyginimas yra $17 per valandą, Amerikoje tarp $5 – $10. Tad investuotus pinigus į atvykimą, ir net skolintus pinigus galima greitai atidirbti.

• Australijoje ekonomika yra viena iš didžiausių ir stabiliausių pasaulyje. Tai yra viena iš nedaugelio šalių kurios pasaulinė krizė praktiškai nepalietė
https://youtu.be/87np-f1htgQ

# data[].attributes.body
KRANTAI IR RELIEFAI
Kranto linijos ilgis (be salų) 27 948 kilometrai. Šiaurėje yra Yorko Kyšulio pusiasalis ir Arnhemo Žemės pusiasalis,

Pagal reljefą skiriamos 3 dalys: Didysis Vandenskyros kalnagūbris, arba Rytų Australijos kalnai, Australijos, arba Centrinė, lyguma ir Vakarų Australijos plokščiakalnis

Australija – žemiausias ir plokščiausias žemynas; paviršiaus vidutinis aukštis 330 metrų. Plotai iki 200 m aukščio užima 36 % visos Australijos, aukštesni kaip 1000 m – 0,6 %.

LYGUMAI IR PLOKŠČIAKALNIAI
Lygumos pietuose yra Flinderso kalnagūbriai (iki 1165 m), Lofty kalnai (934 m), rytuose – Grey, šiaurėje – Selwyno kalnagūbris. Į vakarus nuo Australijos lygumos plyti Vakarų Australijos plokščiakalnis; vidutinis aukštis 300–600 metrų.

GEOLOGINE SANDARA
Žemyną sudaro senoji Australijos platforma ir rytuose prie jos prisišliejusi paleozojaus raukšlėtoji sritis. Srityje skiriamos 3 skirtingo amžiaus raukšlėtosios juostos: Adelaidės, Lachlano ir Naujosios Anglijos. Adelaidės raukšlėtoji juosta yra Pietų Australijos valstijos pietvakariuose. Ji susidariusi iš viršutinio proterozojaus ir apatinio paleozojaus uolienų, kurios prekambro pabaigoje buvo dislokuotos. Lachlano juosta yra Tasmanijos saloje, Viktorijos valstijoje, Naujojo Pietų Velso valstijos vakarinėje ir vidurinėje dalyse; uolienos – prekambro, apatinio ir vidurinio paleozojaus konglomeratai, smiltainiai, karbonatai, granitų intruzijos (devono pabaigoje).

AUGALIJA

Australijos ir Tasmanijos flora sudaro savitą Australijos floristinę sritį, kuri nuo kreidos periodo vystėsi savarankiškai. Iš 12 000 rūšių augalų 9100 – endeminės: eukaliptai (600 rūšių), akacijos (480), grevilėjos (200), kazuarinos, banksijos, ksantorėjos, tristanijos, triodijos, spinifeksai. Labai gausios mimozinių ir mirtinių augalų šeimos (daugiau kaip po 1000 rūšių). Didesnėje žemyno dalyje – savanos, tropinės ir subtropinės pusdykumės ir dykumos, kai kur apaugusios eukaliptų ir akacijų krūmais (skrebais), miglinių šeimos augalais. Žemyno pakraščiuose (išskyrus vakarinius) auga miškai: šiaurėje – subekvatoriniai sezoniškai drėgni ir drėgnieji, rytuose – subtropiniai sezoniškai drėgni, pietuose ir pietvakariuose – subtropiniai mediteraniniai kietalapių miškai. Miškai užima tik 4,5 % ploto. Einant į žemyno gilumą, miškai keičiasi į retmiškius.

# data[].attributes.body
Ūkio plėtra stabili. 1999 BVP sudarė 392,6 mlrd. Jungtinių Amerikos Valstijų dolerių; BVP dalis vienam gyventojui – 20 700 Jungtinių Amerikos Valstijų dolerių (19 vieta pasaulyje). BVP struktūra parodyta diagramoje, svarbiausi ekonominiai rodikliai – 1 lentelėje.

# data[].attributes.body
Austrãlijos gyventojai. Dauguma Australijos gyventojų yra imigrantų palikuoniai (australai); australų aborigenų ir Torreso sąsiaurio salų čiabuvių apie 200 000 (australai). Valstybinė kalba – anglų. Išliko Australijos aborigenų kalbų (australų kalbos). Pirmieji europiečiai imigrantai buvo iš Didžiosios Britanijos 1788–1868 išsiųsti tremtiniai (160 000 žmonių). 1850–70 (per vadinamąją aukso karštligę) apie 1,25 mln. žm. imigravo iš Didžiosios Britanijos, Airijos, Kinijos, 1947–2000 – 5,6 mln. žm. iš Britų salų, Italijos, Jugoslavijos, Vokietijos, Olandijos, Graikijos, Lenkijos, Kinijos, Vietnamo, Filipinų, Indonezijos, Naujosios Zelandijos. Pirmasis gyventojų surašymas įvyko 1881. Nuo 1961 gyventojai surašomi kas 5 metai. Aborigenai pradėti surašinėti 1967. Apie 15 % aborigenų gyvena klajokliškai, gentimis.2021 vyrų buvo 49 %, moterų – 51 %. Gyventojų vidutinis tankis 3,3 žm./km2 (2021). Didumoje (apie 75 %) teritorijos vidutinis tankis 1 žm./km2. Tankiausiai gyvenama Australijos pietrytinėje ir rytinėje pakrantėse (apie 75 % Australijos gyventojų). Šiaurės ir Vakarų Australijoje įsteigtos aborigenų rezervacijos. Miesto gyventojų 86,4 % (2021). Penkiuose didžiausiuose miestuose gyvena 53 % Australijos gyventojų. 2019 bedarbiai sudarė 5,6 % ekonomiškai aktyvių gyventojų.Australija kaip ir Naujoji Zelandija, buvo apgyvendinta dviem bangomis, gyventojams atvykstant jūros keliu. Pirmoji atėjo iš Pietryčių Azijos, išradus pirogą, ir nusidriekė iš vakarų į rytus. Vėliau, XVII a., regionu susidomėjo europiečiai, ypač britai. Australijos aborigenai – Australijos, Tasmanijos ir keleto kitų salų tautos, gyvenusios čia iki pasirodant europiečiams. Prie jų paprastai nepriskiriami Toreso sąsiaurio salų gyventojai. Toreso sąsiaurio salų gyventojų tradicijos ir palikimas skiriasi nuo žemyno vietinių tautų, jie yra siejami su Naujosios Gvinėjos Papua tautomis ir kalba papua kalbomis. Todėl šnekamojoje kalboje galimas pavadinimas aborigenai nėra vartotinas šių tautų įvardijimui.